CELEX: 22020D0345
Language: da
Date: 2019-12-13 00:00:00
Title: Det Blandede EØS-udvalgs afgørelse nr. 327/2019 af 13. december 2019 om ændring af bilag XXI (Statistikker) til EØS-aftalen [2020/345]

5.3.2020   
               
               
                  DA
               
               
                  Den Europæiske Unions Tidende
               
               
                  L 68/85
               
            
         DET BLANDEDE EØS-UDVALGS AFGØRELSE
         Nr. 327/2019
         af 13. december 2019
         om ændring af bilag XXI (Statistikker) til EØS-aftalen [2020/345]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EU) 2018/1091 af 18. juli 2018 om integrerede landbrugsstatistikker og om ophævelse af forordning (EF) nr. 1166/2008 og (EU) nr. 1337/2011 (1) skal indarbejdes i EØS-aftalen.
                  
               
                     (2)
                  
                  
                     Forordning (EU) 2018/1091 ophæver Europa-Parlamentets og Rådets forordning (EF) nr. 1166/2008 (2), som er indarbejdet i EØS-aftalen, og som derfor skal udgå af EØS-aftalen.
                  
               
                     (3)
                  
                  
                     Bilag XXI til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            Teksten til punkt 23 (Europa-Parlamentets og Rådets forordning (EF) nr. 1166/2008) i bilag XXI til EØS-aftalen affattes således:
            
               »32018 R 1091: Europa-Parlamentets og Rådets forordning (EU) 2018/1091 af 18. juli 2018 om integrerede landbrugsstatistikker og om ophævelse af forordning (EF) nr. 1166/2008 og (EU) nr. 1337/2011 (EUT L 200 af 7.8.2018, s. 1).
               Forordningens bestemmelser gælder i forbindelse med denne aftale med følgende tilpasninger:
               
                           a)
                        
                        
                           EFTA-staterne er ikke forpligtet til at foretage en regional opdeling af dataene som krævet i denne forordning.
                        
                     
                           b)
                        
                        
                           EFTA-staterne er ikke forpligtet til at indsamle og levere data om gennemførelsen af foranstaltninger i forbindelse med modulet »Udvikling af landdistrikter« i artikel 7, litra b), modulet »Frugtplantager« i artikel 7, litra g), og modulet »Vinmark« i artikel 7, litra h), og som anført i bilag IV til forordningen, herunder også eventuelle ad hoc-data, der supplerer de tre nævnte moduler som følge af artikel 9.
                        
                     
                           c)
                        
                        
                           Denne forordning gælder ikke for Liechtenstein.«
                        
                     
         
         
            Artikel 2
            Den islandske og den norske udgave af forordning (EU) 2018/1091, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 14. december 2019, forudsat at alle meddelelser er indgivet, jf. EØS-aftalens artikel 103, stk. 1 (*1).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 13. december 2019.
            
               
                  På Det Blandede EØS-Udvalgs vegne
               
               Gunnar PÁLSSON
               
                  Formand
               
            
         
         
            (1)  EUT L 200 af 7.8.2018, s. 1.
         
            (2)  EUT L 321 af 1.12.2008, s. 14.
         
            (*1)  Ingen forfatningsmæssige krav angivet.